  ИА «Удмуртия» Пичи Пурга ёросысь Пуро-Можга гуртын арлы быдэ 2-тӥ гудырикошконэ «Виль» праздникез пусъё. Выль емышъёслы сӥзем шулдыръяськонэз бускель урамъёсын ӵош радъяны 26 ар талэсь азьвыл ӵектӥз гуртын Анна Еркешева. Кызьы со вераз ивортодэтъя «Удмуртия» агентстволэн корреспондентэзлы, та праздникез пиналъёсты шумпоттон но калыкен шулдыръяськон понна кичӧлтӥзы. Гужем ужен ог-огдэ адӟыса но уд вуттӥськы. Та праздник шулдыртон, огазе карон понна. Нылпиос но мед валалозы сое, мӧйыос но, азьло вашкала дыръя кыӵе уло вылэм Анна Еркешева, «Виль» праздникез радъясь2-тӥ гудырикошконэ урамысь пиналъёс ӵошен люкаськыса, коркась корка выль картофка, кеньыр но вӧй бичаса ветло. Кеньыр бичан – со школае мынӥсь пиналъёслэсь визь люкамэс возьматэ, шуэ Анна Еркешева. Пуро-Можгаын «Виль» праздник 3 фото Анна Еркешева та праздникез дэмен ортчытыны малпаз бере, со ик пӧраны но кариськиз. Бакча бераз тымет дорын тылскыса, одӥгаз чугунын бичам кеньырлэсь ӝук пӧзьтэ, мукетаз – картофка. Воргоронъёс со дыре жӧкъёс но ӟусъёс лэсьто. Нош пудо утем бере ваннапалась, лыстэмпалась но чуӟапалась (Пуро-Можга гуртысь урамъёслэн удмурт нимъёссы – ред.) калык выль ӝук но картофка веръяны но шулдыръяськыны люкаське. Пото чечыен, огреч-а, сутэр-а, помидор-а – котьмар. «Виль» бере – выль емышъёс Анна Еркешева, «Виль» праздникез радъясьӜӧк сьӧры пуксён азьын одно ик сиён-юонэз вӧсяло. «Пиналъёс умой мед дышетскозы, кылзӥськись мед луозы. Ужасезлэн тазалыксы мед луоз, ужаны мылкыдзы мед луоз, шуиськом», — вера Анна Еркешева. Со пусъе, азьвыл «Виль» праздник кырӟанъёсын-эктонъёсын уйшор берозь но кыстӥське вал, али со кема уг юмшало ни. Пумен люкаськон интызы но воштӥськиз: шулдыръяськонэз тымет дорысь урам пуме выжтӥзы, малы ке шуоно татын юбоосысь тыл пиштэ. Егитъёс каре кошкемен арысь аре празднике пыриськисьёслэн лыдзы кулэсмеп ке но, йылолэз азьланьтэм потэ, со понна анай-атайёс пиналъёслы мылкыд сётыны кулэ, лыдъя Анна Еркешева. Ватсалом, туэ Пуро-Можга гуртысь «Виль» шулдыръяськонэ ог куать семья люкаськиз.  Выль емышъёслы сӥзем шулдыръяськонъёс пӧртэм интыос радъяськыло, кылсярысь, соос Ижкарын но Грак ёросын ортчизы ни. Нош Можгаын, Киров улосвылын вуись шутэтскон нуналъёслы чакламын. Тегъёс: Лулчеберет Удмуртия ПичиПурга удмуртъёс йылолъёс  